
HOTĂRÂRE

cu privire la monitorizarea site-ului trm.md
În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza

p.42 lit.d), m) şi o) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
în urma examinării informației privind monitorizarea site-ului trm.md,   prezentată de Petru Grozavu, Raisa Lozinschi-Hadei, Aurelia Peru-Balan,   Viorica Bogatu – membri ai Consiliului de Observatori,
Consiliul de Observatori
HOTĂRĂŞTE:
1. Se ia act de Informația privind monitorizarea site-ului trm.md (se anexează).
2. Anexa Informația privind monitorizarea site-ului trm.md este parte integrantă a prezentei hotărâri.
3. Preşedintele Companiei, directorul radiodifuziunii şi directorul televiziunii vor asigura lichidarea lacunelor identificate de membrii Consiliului de Observatori în vederea eficientizării site-ului trm.md.

4. În termen de 3 luni, Consiliul de Observatori va reveni la examinarea subiectului privind calitatea site-ului trm.md.

Prezenta hotărâre a fost adoptată cu votul a 7 membri ai Consiliului de Observatori: „pentru” – D.Deleu, V.Bogatu, L.Călugăru, D.Deleu, P.Grozavu, R.Lozinschi-Hadei, A.Peru-Balan, V.Țapeș, contra – E.Rîbca.
Preşedintele

Consiliului de Observatori                                               Aurelia Peru-Balan
Secretarul şedinţei

Consiliului de Observatori                                                      Viorica Bogatu
 Monitorizarea site-ului trm.md  (6-11 ianuarie 2013)
Site-ul trm.md de care este responsabil Departamentul Multimedia al Companiei „Teleradio Moldova” îşi propune să asigure o convergenţă a tuturor posturilor şi produselor TRM. Acest lucru se întamplă, dar mai mult la nivel tehnic (plasarea de emisiuni radio şi tv sau a unor subiecte separate din cadrul buletinelor de ştiri video şi tv, unele anunţuri despre viitoarele emisiuni) şi mai puţin creativ. Informarea publicului despre subiectele de peste zi se limitează la comunicatele de presă ale instituţiilor de stat (uneori publicate integral sau redactate inadecvat), preluări de la agenţii de presă şi, rareori, ştiri de la unele evenimente. Subiectele originale, venite exclusiv din Departamentul Multimedia şi pe care să nu le vedem în altă parte pe piaţa media, lipsesc. Lipsesc şi ştirile care să urmeze nişte declaraţii, realizate la iniţiativa Departamentului Multimedia, produsele limitându-se practic doar la declaraţiile din cadrul evenimentelor care, de regulă, apar mai târziu pe site decât la „concurenţă”. În perioada monitorizată au lipsit cu desăvârşire şi ştirile realizate în baza unor emisiuni radio şi tv (emisiunea „Spaţiul public” de la radio începe la 9.15 şi, de obicei, are invitaţi interesanţi. Începând cu ora 10.00, cred ca site pot apărea ştiri realizate în baza acestei emisiuni. Aşa ar fi promovat şi produsul radio, dar şi ar fi vorba de ştiri exclusive).

Argumentele şi studiile de caz care confirmă cele scrise mai sus urmează.

Între sărbători şi un subiect de interes major

În perioada 6-11 ianuarie 2013 am numărat de la 25 de produse plasate pe site (pe 6 ianuarie) până la 37 (pe 11 ianuarie). E adevărat, zilele de 6,7 şi 8 ianuarie au fost de odihnă şi prin asta s-ar explica şi „apatia” de pe trm.md. Dar e relevant să analizăm această perioadă, urmârind cum este realizată sarcina în timpul sărbătorilor, dar şi ţinând cont de faptul că în acele zile un scandal de proporţii ţinea opinia publică pe jar. 

Din cele 37 de produse plasate pe site pe 11 ianuarie 2013, 16 sunt emisiuni radio şi tv. Alte cinci anunţă unele emisiuni din următoarele zile („Accente economice”, „Casa mea”, „Natura în obiectiv”, „Cultura azi”, un interviu radio cu Ambasadorul Republicii Moldova la Bucureşti – apropo, ştirea care anunţă interviul poate servi drept exemplu pentru alte anunţuri de emisiuni). O altă categorie de produse (cinci la număr) sunt ştiri realizate în baza „Mesager”-ului şi emisiunii „Bună dimineaţa” cu ataşament video. Numai că e deplasat să plasezi o ştire cu titlul „Vlad Filat a fost minţit” pe 11 ianuarie la ora 10.31 cu referire la „Mesager”-ul de ieri, pe când evenimentul fusese „ieri” şi putea fi oferit cititorilor trm.md în timp util. Iar într-o conlucrare strânsă cu colegii de la „Mesager” putea fi plasat şi fragmentul video cu declaraţia respectivă înainte de a apărea în buletinele de ştiri. 

Celelalte ştiri pretind a fi „originale”, adică sunt semnate de angajaţii Departamentului Multimedia. Numai că originalitatea respectivă constă în preluarea de ştiri de la agenţii de presă (AFP, Info-prim Neo, Moldpres) şi ştiri realizate în baza comunicatelor de presă de la Procuratura Generală, MAI şi Serviciul Vamal. 

Exemplu:

Ştire de pe site-ul trm.md pe 11 ianuarie

Va restitui un prejudiciu de peste un million de lei
Fosta şefă de departament de la S.A. ”JLC” a fost condamnată la 9 ani de închisoare şi obligată să achite întreprinderii la care a activat un prejuduciul material în valoare de 1.019.252 de lei.

Potrivit procurorilor, în perioada 2004 – 2008, femeia de 55 de ani a solicitat eliberarea de la depozitul întreprinderii a unei cantităţi de îngheţată de peste un milion de lei pentru mai mulţi agenţi economici.

La indicaţia acesteia însă, de marfă au beneficiat alte persoane juridice decât cele menţionate în acte. Mai mult ca atât, inculpata a falsificat semnături şi ştampile pentru a ascunde urmele sale infracţionale.

Judecătoria Botanica a obligat-o la 9 ani de închisoare și a obligat-o să achite întreprinderii la care a activat un prejuduciul material în valoare de 1.019.252 de lei. Aceasta a fost privată de dreptul de a ocupa funcţii de administrare pe un termen de 5 ani.

Sentința este cu drept de atac.

Comunicatul de presă al PG din aceeaşi zi:

Fosta angajată a SA “JLC” a fost condamnată pentru prejudicierea întreprinderii cu peste un million de lei

Fosta Şefă a Secţiei aprovizionare a SA”JLC” a fost condamnată de Judecătoria Botanica pentru dobândirea illicită a peste un milion de lei din bugetul întreprinderii.

Procuratura capitalei reaminteşte că, în perioada 2004 – 2008 femeia a solicitat eliberarea de la depozitul întreprinderii a unei cantităţi de îngheţată de peste un milion de lei pentru mai mulţi agenţi economici.

La indicaţia acesteia însă, de marfă au beneficiat alte persoane juridice decât cele menţionate în acte. Mai mult ca atât, inculpata a falsificat semnături şi ştampile pentru a ascunde urmele sale infracţionale.

Recent, pentru acţiunile sale ilegale, inculpata a fost condamnată la 9 ani de închisoare, cu privarea de dreptul de a ocupa funcţii de administrare pe un termen de 5 ani.

Prin aceeaşi sentinţă femeia a fost obligată să achite întreprinderii prejuduciul material cauzat în sumă de 1.019.252 lei.

Sentinţa cu drept de atac.

Comparând cele două produse, tragem concluziile de rigoare. Din păcate, aceasta este o practică destul de întâlnită pe trm.md. 

08 Ianuarie 2013 | 12:00

Au decedat chiar în ziua de Crăciun
Doi tineri, cu vârstele de 23 şi 24 de ani şi-au pierdut viaţa în urma unui grav accident rutier. Tragicul eveniment a avut loc ieri, 7 ianuarie, în jurul orei 01:45, în raionul Cantemir.

Potrivit comunicatului Poliției Rutiere, conducătorul automobilului de model Fiat, domiciliat în Iepureni, raionul Cantemir, a pierdut controlul volanului, la intrare într-o curbă și s-a tamponat violent în copac.
Șoferul și pasagerul care se afla lângă el au decedat pe loc. La momentul actual Comisariatul de poliție din Cantemir cercetează cauzele şi circumstanţele producerii accidentului rutier.

Doar comunicatul de presă. Niciun effort de a afla detalii, măcar şi la telefon.

 08 Ianuarie 2013 | 11:00

Patru localităţi au drumurile de acces blocate
Iar comunicat de presă de la DSE. Niciun effort de a vorbi cu omul simplu sa spună cum se descurca.

„Cazul Paciu”

Pe 6 ianuarie 2013 remarcăm nouă ştiri „realizate” de către Departamentul Multimedia. Prima este plasată la 9.36. Practic, nici una nu este originală, toate sunt preluate de la agenţiile de ştiri. Una dintre ele este realizată cu trimitere la „Mesager”-
“Şalaru: 250 de tone de pesticide - nimicite în următorii doi ani”. 

În acea zi, tocmai se anunţase cazul tragic de la vânătoarea din 23 decembrie 2012 unde participaseră demnitari de rang înalt şi murise un tânăr împuşcat în „Pădurea Domnească”. Pe site, niciun cuvânt despre acest lucru. Noroc de buletinele de ştiri audio şi video care au apărut mult mai rârziu. Era necesară şi o ştire text pe trm.md. 

Pentru a demonstra că trm.md nu a făcut faţă „cazului Paciu”, am ales să facem o comparaţie cu site-ul protv.md în perioada 6-11 ianuarie 2013. 

Protv.md (17 ştiri)

14:20, 6 Ianuarie 2013

Sergiu Mocanu: Valeriu Zubco a impuscat mortal un barbat, iar conducerea tarii ascunde faptele. VIDEO 
15:31, 7 Ianuarie 2013

Procurorii TAC. Filat, despre omorul in care ar fi implicat Zubco: Multe date pe care le avem sunt stranii 
11:04, 8 Ianuarie 2013

Neg CATEGORIC acuzatiile de omor lansate la adresa mea! Vezi declaratia oficiala a lui Valeriu Zubco 
14:37, 8 Ianuarie 2013

NU Valeriu Zubco e cel care a tras! Vicepresedintele Curtii de Apel, suspectat de omor 
18:04, 8 Ianuarie 2013

Vlad Filat ii sugereaza lui Zubco sa-si dea demisia de onoare 
10:20, 9 Ianuarie 2013

Procuratura a solicitat CSM sa ridice imunitatea lui Gheorghe Cretu, suspectat de omorul de la Falesti 
11:21, 9 Ianuarie 2013

Valeriu Zubco si Gheorghe Cretu AU FOST pe 23 decembrie la vanatoare in Padurea Domneasca 
14:00, 9 Ianuarie 2013

DEMISIA si ARESTAREA lui Zubco! Comunistii au protestat in fata Procuraturii Generale 
14:01, 9 Ianuarie 2013

Gheorghe Cretu si-a amintit: Am fost la vanatoare, dar nu stiu cine a impuscat 
11:51, 10 Ianuarie 2013

Gheorghe Cretu si-a dat demisia! Declaratia oficiala a fostului vicepresedinte de la Curtea de Apel 
12:14, 10 Ianuarie 2013

Nicolae Timofti cere instituirea unei comisii parlamentare pentru elucidarea cazului de la Falesti 
16:07, 10 Ianuarie 2013

Nicolae Timofti, despre moartea lui Paciu: Toti cei implicati trebuie sa se gandeasca la demisie 
17:10, 10 Ianuarie 2013

Fara imunitate! Gheorghe Cretu, suspectat de uciderea unui om la vanatoare, va fi cercetat penal 
17:19, 10 Ianuarie 2013

Filat: La vanatoarea in care a murit Sorin Paciu au participat si alti oficiali. Ce a mai declarat premierul 
17:21, 10 Ianuarie 2013

Inca o zi de proteste in fata Procuraturii Generale! Comunistii au cerut demisia si arestarea lui Zubco 
15:45, 11 Ianuarie 2013

Comunistii au cerut, din nou, demiterea lui Zubco. Nu au lipsit contramanifestantii 
19:10, 11 Ianuarie 2013

De la Falesti la Chisinau. Omorul din Padurea Domneasca va fi investigat de catre Procuratura Generala 
Trm.md (6 ştiri)

Pe 6 şi 7 ianuarie, trm.md nu anunţă în formă de text nimic la subiectul “cazului Paciu”. Abia pe 8 ianuarie apare prima ştire referitoare la “cazul Paciu”, seara la 19.05.

08 Ianuarie 2013 | 19:05

“Filat îi sugerează lui Zubco să demisioneze

Premierul Vlad Filat i-a sugerat Procurorului General al Republicii Moldova, Valeriu Zubco, să-şi dea demisia. Filat şi-a exprimat părerea în cadrul unui interviu pentru Radio Europa Liberă. Prim-ministrul consideră că Zubco a subestimat gravitatea incidentului tragic, care a avut loc la o vânătoare de mistreţi, din ziua de 23 decembrie, în raionul Făleşti.

Premierul consideră că Valeriu Zubco ar fi trebuit să dea expliciții şi informații relevante vizavi de incidentul care i-a luat viața lui Sorin Paciu, proprietarul unei cariere de piatră.

Cu această ocazie, Șeful Cabinetului de Miniștri și-a reconfirmat pledoaria pentru reformarea cât mai grabnică a procuraturii și îi sugerează Procurorului General să își dea demisia de onoare, deoarece nu a reușit să gestioneze o situatie dificilă, generând un nou val de contestări publice la adresa organelor de drept și a sistemului justițiar in ansamblu. Totodată, Premierul a menționat că și unul dintre subalternii săi nu a fost în stare să evalueze gravitatea incidentului care s-a soldat cu moartea unui om. Șeful Agentiei „Moldsilva”, ar fi trebuit să-l informeze despre circumstanțele tragicului caz.”

A înţeles un cititor fidel al site-ului trm.md mesajul? Ce e cu vânătoarea, cine a participat, în ce condiţii, dacă e prima ştire care se referă la acest eveniment? NU!

09 Ianuarie 2013 | 09:09
	


	Zubco: Voi demisiona dacă ancheta va demonstra că sunt vinovat – ştirea este plasată a doua zi după comunicatul de presă al lui Valeriu Zubco şi ştirea face referire la „Mesager”.




09 Ianuarie 2013 | 11:11

PG cere retragerea imunităţii vicepreşedintelui Curţii de Apel
Procuratura Generală (PG) a sesizat astăzi, 9 ianuarie, Consiliul Superior al Magistraturii (CSM) solicitând eliberarea acordului la pornirea urmăririi penale şi tragerea la răspundere penală a vicepreşedintelui Curţii de Apel Chişinău, Gheorghe Creţu. Magistratul este bănuit de rănirea mortală a unui locuitor al capitalei în timpul unei vânători la 23 decembrie.

Potrivit unui comunicat al Procuraturii Generale, acţiunile magistratului întrunesc elementele infracţiunii prevăzute de art.149 Cod Penal – lipsirea de viaţă din imprudenţă.
La 23 decembrie 2012, un bărbat în vârstă de 34 de ani a fost rănit la o partidă de vânătoare de mistreţi, autorizată în pădurea din preajma satului Călineşti. În rezultatul rănii provocate în urma împuşcăturii, peste două zile, bărbatul a decedat în spital. Pe acest caz, Procuratura raionului Făleşti a declanşat o cauză penală în baza articolului - lipsirea de viaţă din imprudenţă.

A fost efectuată expertiza medico-legală a cadavrului, actualmente procurorii fiind în aşteptarea rezultatelor celorlalte expertize dispuse pe acest caz, şi anume: expertiza balistică, traseologică şi histologică, necesare pentru investigarea obiectivă şi multilaterală a acestei crime.

Între timp, procurorii au identificat persoana bănuită de producerea împuşcăturii, acesta fiind vicepreşedintele Curţii de Apel Chişinău.

Anterior, liderul mișcării Antimafie, Sergiu Mocanu a anunțat într-o conferință de presă că bărbatul a fost împușcat de procurorul general, Valeriu Zubco. Procurorul general neagă acuzațiile de omor lansate la adresa sa și spune că este gata să-și dea demisia dacă ancheta va demonstra că el l-a omorât pe Sorin Paciu.
Pentru moment, procurorii sunt în aşteptarea acordului CSM pentru a putea demara acţiunile procesuale şi audierea judecătorului pe marginea acestui caz, pentru ca deja până la finele acestei luni, urmărirea penală să fie finalizată iar dosarul expediat spre competentă soluţionare în instanţa de judecată.
Procuratura va informa cu privire la evoluţia urmăririi penale.

Comunicatul Procuraturii Generale de pe 6 ianuarie 2013, oferit de trm.md abia pe 9 ianuarie!

Procuratura Generală respinge în mod categoric calomniile manipulative, nefondate şi grave aduse de Sergiu Mocanu la persoana Procurorului General, dl Valeriu Zubco care nu sunt altceva decît aberaţii lipsite de probe şi temei.
Prin urmare menţionăm că, pe data de 23 decembrie 2012, un bărbat în vîrstă de 34 de ani a fost rănit la o partidă de vînătoare de mistreţi autorizată în pădurea din preajma satului Călineşti. În rezultatul rănii provocate în urma împuşcăturii, peste două zile, bărbatul a decedat în spital.

Pe acest caz, Procuratura raionului Făleşti a declanşat o cauză penală în baza articolului -lipsirea de viaţă din imprudenţă- din Codul penal, fiind numite o serie de acţiuni de urmărire penală pentru elucidarea celor întîmplate.
A fost efectuată expertiza medico-legală a cadavrului, actualmente procurorii fiind în aşteptarea rezultatelor celorlalte expertize dispuse pe acest caz, şi anume: expertiza balistică, traseologică şi histologică, necesare pentru investigarea obiectivă şi multilaterală a acestei crime.
Între timp procurorii au identificat persoana care este bănuită de producerea împuşcăturii, urmînd ca pînă la finele acestei luni, toate acţiunile de urmărire penală să fie finalizate şi expediate spre competentă soluţionare în instanţa de judecată. Procuratura va informa cu privire la evoluţia urmăririi penale.
Comparăm cu ştirea de mai sus!

Ştirea cu referire la acest eveniment a fost dată de protv.md în aceeaşi zi cu aproape o oră mai devreme - la 10.20!

Ştirea protv.md: “Procuratura a solicitat CSM sa ridice imunitatea lui Gheorghe Cretu, suspectat de omorul de la Falesti

Procuratura a solicitat CSM sa ridice imunitatea vicepresedintelui Curtii de Apel Chisinau, Gheorghe Cretu si tragerea la raspundere penala a acestuia, se spune intr-un comunicat de presa. 

Amintim ca pe data de 23 decembrie 2012, un barbat de 34 de ani a fost ranit la o vanatoare de mistreti din apropierea satului Calinesti, raionul Falesti. In urma traumelor primite, peste doua zile, barbatul a decedat in spital. Pe acest caz, Procuratura raionului Falesti a declansat o cauza penala in baza articolului  "lipsirea de viata din imprudenta. 

 Procurorii sunt in asteptarea acordului CSM pentru a putea demara actiunile procesuale si audierea judecatorului pe marginea acestui caz.”

Alte media: “Procuratura Generală solicită CSM ridicarea imunităţii lui Gheorghe Crețu, pentru a porni urmărirea penală”

Articol de PUBLIKA.MD, publicat in data de 09-01-2013, ora 10:23 

În aceeaşi zi, alte site-uri încercau să afle lucruri noi despre vânătoare, efort pe care trm.md aproape că nu-l face niciodată.

10:20, 9 Ianuarie 2013 zdg.md

Valeriu Zubco si Gheorghe Cretu AU FOST pe 23 decembrie la vanatoare in Padurea Domneasca 
Procurorul General, Valeriu Zubco, si vicepresedintele Curtii de Apel, Gheorghe Cretu, au fost pe 23 decembie la vanatoare in Padurea Domneasca. Informatia a fost confirmata pentru Ziarul de Garda de catre reprezentantii Agentiei de Stat "Moldsilva".

Trm.md

10 Ianuarie 2013 | 11:01

	




	CSM a decis: Creţu a rămas fără imunitate


10 Ianuarie 2013 | 11:30
	
	Timofti: Cazul lui Sorin Paciu trebuie să fie investigat de comisie parlamentară


11 Ianuarie 2013 | 17:38

Fracţiunea PLDM solicită convocarea unei sesiuni speciale a Legislativului
Concluzii:

· Din punct de vedere al conţinutului (text), trm.md nu îşi îndeplineşte pe deplin misiunea de informare a publicului în ce priveşte subiectele zilei, nu reacţionează în timp util la evenimentele zilei.

· La radio şi televiziune sunt realizate pe parcursul zilei diferite emisiuni în cadrul cărora sunt discutate diferite subiecte şi pe trm.md nu apare în timp util nicio ştire în baza acestor emisiuni (Dacă, de exemplu, ministrul Sănătăţii declară la “Moldova în direct” că nu vom avea sau vom avea epidemie de gripă, vreau să văd ştire în forma de text pe trm.md, eventual cu ataşament video extras din emisiune exact la acest subiect).

· Ştirile originale aproape că lipsesc pe trm.md. reporterii se limitează în cel mai bun caz la preluări de la agenţii de presă sau la comunicatele instituţiilor de stat, redactate inadecvat.

·  Nu putem fi absolut siguri că ora indicată drept plasare de material este cea reală (cazul “Mesager” din 2,3 ianuarie 2013 care în arhivă stau de parca ar fi fost plasate exact atunci).

Recomandări: 

· Directorul Departamentului Multimedia ar trebui să fie jurnalist, eventual care să cunoască şi aspectele tehnice ale site-ului. Asta ar oferi site-ului produse calitative, gândite ca abordare şi redactare. 

· Reporterii Departamentului Multimedia să propună şi subiecte originale sau să facă un efort ca după conferinţele de presă să dezvolte ştirile. Să nu se limiteze la comunicate de presă după modelul copy-paste, dar să le redacteze corespunzător (fără a lăsa articole greoaie din Codul Penal sau dacă dăm o ştire cu titlul
“Patru sate din nordul ţării rămân blocate din cauza zăpezii”, ar fi bine să nu ne limităm la comunicatul de presă al DSE, dar să mai dăm nişte telefoane să vorbim cu responsabilii din teritoriu sau cu oamenii care suportă acele blocaje). 

· Ştirile să apară pe site în timp util.
R.Lozinschi-Hadei

RAPORT DE MONITORIZARE A SITE-ULUI trm.md (februarie 2013)
Site-ul trm.md este unul complex, cu o misiune clar specificată prin construcția sa – de a produce știri, a promova propriul produs audiovizual și a presta servicii corporative. În acest sens, pagina principală este concepută adecvat, pe ea regăsindu-se știri, materiale promoționale și referințe la informația corporativă. Este salutar faptul că portalurile de știri apelează la site-ul trm.md, reluând zilnic ştiri de pe el. 

Din păcate, având un concept bun, abordările nu sunt suficient de rezonabile şi atractive.

PAGINA PRINCIPALĂ
Mobilitate. Câteva lacune evidente afectează, totuși, calitatea paginii. Este vorba, mai întâi de toate, de caracterul său static, pagina incluzând doar 2 rubrici mobile – „Ultima oră” și „Evenimente și catering”, fapt care reduce din capacitatea sa informativă și din atractivitate. Poate fi făcut mobil banerul „Eurovision”, precum și cel al RM Tineret.

Structura. Câteva confuzii pot fi remarcate în pagina principală. Nu este clar, de ce  pe segmentul rezervat televiziunii sunt incluse banere  promo pentru emisiuni radio – „Spațiul public” și „Radio Moldova Tineret”? Este logic de coborât banerul „Eurovizion” în locul „Spațiului public”, eliberând, astfel, spațiu pentru încă 2 știri TV. Iarăși, nu este clară prezența rubricii „Evenimente și catering”, în prim-plan? Ea poate fi coborâtă pentru a oferi loc unui rând în plus de știri, conferind consistenţă rubricii „Ştiri” și separând-o vizual de compartimentele „Radio” și „TV”.

O întrebare: Cu ce va fi înlocuit banerul Radio Moldova Internațional? 

Prin plasarea sa pe pagină, compartimentul „Digest” este echivalat ca importanță cu compartimentele Radio, TV, TRM, ceea ce-i alogic. Mai rezonabil ar fi de a-l include pe bară la rubrica „Știri” și de a elibera, astfel, spațiu pentru un alt compartiment, bunăoară, „Proiecte comune radio/tv”,  „Publicitate şi marketing”, „Programe radio/tv” sau altceva. 

 
Pe prima pagină ar trebui să-și găsească locul rubricile „Posturi scoase la concurs”, „Doice Welly”, „Sondaj, ce gen de emisiuni preferați?”, „Abonare la știri”, „Info util” – meteo, cursul valutar, acestea regăsindu-se la acest moment pe paginile Radio şi Moldova 1.

             Operativitate. Lipsa de operativitate este o altă lacună evidentă. Una din rubricile principale – „Ultima oră” – nu-și respectă mesajul anunțat, nu-și onorează menirea. De regulă, alături de știri de ultimă oră, această rubrică conține știri din ajun, ceea ce este inadmisibil! Știrile din ajun își pot găsi lesne loc la rubrica „Știri”, așa cum procedează toate site-urile de știri.

Anunțurile promoționale la emisiuni se rețin prea mult pe pagina principală. Zilnic poți citi anunțuri difuzate ieri sau alaltăieri despre emisiuni de ieri și de alaltăieri. Asemenea anunțuri urmează să fie reactualizate zilnic şi trebuie să vizeze emisiunile de azi, mâine, poimine…   
La politic, social, regional, sport, cultură etc. în prim plan sunt plasate știri învechite, pe când la aceleași rubrici sunt mai multe știri la zi. De exemplu, în ziua de 8 februarie pe pagină persista ştirea despre evoluarea Valentinei Naforniță la Viena datată cu 8 februarie, pe când în acest răstimp la aceeași rubrică ultima știre datează cu 14 februarie – ziua lui Gr.Vieru. Ştirea despre V. Naforniță trebuia inserată la locul ei din 8 februarie și plasată în prim-plan ştirea la zi. La „Economic” știrea principală datează cu 13 februarie („Câștigul salarial a crescut”), pe când există știrea din 16 februarie „Acordul de Comerţ Liber moldo-turc va fi semnat în cadrul vizitei…” La rubrica „Regional” prima știre datează cu 13 februarie – „Medicii din Transnistria sunt îngrijorați de incidența HIV SIDA. Pe când este știrea datată cu 16 februarie „O fabrică de colectare şi prelucrare a deşeurilor va fi construită la Floreşti”.
Evident, plasarea emisiunilor sâmbătă și duminică este o problemă, „Mesagerele” de sâmbătă și duminică se arhivează luni. (Duminică seara 17 februarie nu au fost arhivate, bunăoară, „Mesagerele” de sâmbătă și duminică, 16, 17 februarie).

Atenţionăm, că la rubrica promovată de Doice Welli, „Videoclipil zilei”, nu se indică ziua și anul.

Volumul produsului informațional. Lansarea a 7-9 știri pe zi, produs propriu,  e prea puțin pentru un departament. Pentru a eficientiza site-ul, fișele de post ale știriștilor de la radio şi tv urmează să fie completate cu obligația de a scrie săptămânal 1-2 știri făcute în baza propriilor reportaje.  

Comentarii irelevante. Ridică semne de întrebare prezenţa comentariilor vechi de 1-2 luni pe site, care urmează să fie excluse deoarece creează impresia că nimeni nu accesează site-ul. De menţionat şi prezenţa haotică a comentariilor la unele rubrici, de exemplu, cea a Eurovision-ului, consecutivitatea lor fiind bulversată.  

Lipsă de concordanță între pagini: Pagina principală se actualizează cu întârziere în raport cu celelalte. Astfel, în timp ce pe prima pagină trm.md se face anunț promoțional pentru emisiunea din 15 februarie, deja depăşită, pe pagina TV – se promovează  emisiuni noi – din 16 și din 17 februarie.

Vizualizări. Ar fi bine de afişat numărul de vizualizări la materialele de pe site.
Greșeli gramaticale:  Se atestă mai multe greşeli gramaticale în conţinutul materialelor şi anunţurilor de pe site.

    PAGINA MOLDOVA1
Rubrica „În exclusivitate” este suplimentată cu o singură emisiune din 17 mai, consacrată Mariei Bieșu. N-au mai fost altele „în exclusivitate” de atunci? Atunci, de scos banerul. 
Rubrica Promo, la TV, este foarte slabă, nu există un sistem și o viziune în promovarea emisiunilor, apariții acestora fiind sporadice.  Or, pe aceeași pagină stau, ca bătute în cuie, în prim plan, emisiunile „Vectorul european” și „Accente economice”, pe când e necesară o informație mobilă, să se perinde toate emisiunile pe acelaşi baner, sau grupaje de emisiuni.

 Pe 18 februarie, de exemplu, este promovată emisiunea „Templul muzicii”, și în rest figurează 17 anunțuri promoționale despre emisiuni care au fost. De ce se promovează atât de slab emisiunile săptămânii curente?

Comentarii la tv on-line, de două luni în urmă, trebuie scoase.

PAGINA RADIO
Mai mult de jumătate de spațiu pe pagina Radio îl ocupă anunţul promoţional pentru Teatrul la Microfon. Însă „Teatrul radiofonic” figurează pe bară  într-o rubrică specială! (De altfel, cum e corect: teatrul la microfon sau teatrul radiofonic?)

Segmentul promo la radio este subdezvoltat. Trebuie promovate emisiunile de pe parcursul săptămânii.


Interacțiunea între pagini. E bună perindarea rubricii „Știri” pe interior, conferă senzația operativității și actualității.

  V.Bogatu
Monitorizare site trm.md (perioada 7-13.02.2013)
Sugestii de ordin general:

1. Site-ul e static. Demodat (şi ca format, şi ca design). Neexpresiv. Neatractiv. Fără „culoare”.  Lipsit de dinamică. Pare din alt secol. Nu e cazul sa intram în detalii. Comparăm, cel puţin, cu două din modelele de site TV de la noi - Pro-TV şi Publika şi lucrurile devin clare unde suntem pe „piaţă” în acest subiect. 

2. Meniul (Rubrici). Chiar dacă ar fi să rămână lucrurile cum sunt, mă refer în special la prima pagină (Ştiri, TV, Radio, Digest, TRM) ele ar trebui  întreţinute şi făcute atractive pentru vizitatori. Rubrica DIGEST e delăsată. Cu ştiri neactualizate. La subrubrica Raft - stiri din noiembrie, la Sănătate (din decembrie), Monden (ianuarie), Vacanţe (început de ianuarie (06), Inedit (02.2012), Carieră (15.XI.12), Afiş (24.01.13). 

3. Sunt neexpresive, şi la TV şi la Radio, rubricile „Emisiuni” (cu acest calup de emisiuni în faţă, şi „Prezentatori”, arhaic şi static. Pentru presa scrisă, această manieră de prezentare ar mai putea avea o explicaţie, pentru Radio-TV - nu.  În schimb, e bine că, spre deosebire de Pro-Tv, nu s-a trecut şi aici la „vedetism” în ghilda prezentatorilor.  

4. Rubrica „Evenimente speciale” - uitată în seara de Revelion. De atunci, alte evenimente „speciale” lipsesc pe site. Nu ar fi mai bine să fie substituită cu rubrica OAMENI şi EVENIMENTE? Ar fi mai simplu şi pentru îngrijirea rubricii şi, în plus, ar exista şi o mai multă libertate în alegerea subiectelor. 

5. Sunt motivate rubricile Live - la Radio, mai accesibil şi cu mai multă claritate pe compartimentele „Actualităţi”, „Tineret”, „Muzical”.  La TV – e prea mare aglomeraţia, e cam „la pachet”. Aceeaşi schemă de prezentare a emisiunilor în pagină. Fac iarăşi trimitere la aceleaşi modele TV, de mai sus. Pot fi comparabile şi altele.  

Observaţii la compartimentul ŞTIRI

1. Pe plan tehnic, nu aş avea nimic serios de obiectat (mă refer la subrubrici), poate că ar fi mai indicat să existe separat Ştiri Internaţionale, mai ales după ce au fost excluse din grila de emisie „Moldova-Internaţional şi Radio-Moldova Internaţional”. Consider întâmplătoare la ŞTIRI subrubrica Eurovision (nu avem aici evenimente zi la zi, iar ceea ce apare este obişnuit, de serviciu, nu sunt ştiri captivante, să zicem, din culisele Eurovisionului. Evenimentul este prost exploatat în interesul de imagine al TRM. Dacă administrarea acestui concurs ar fi fost pe mâna Pro-TV, Jurnal-TV sau Publika, ştirile şi impactul ar fi fost altele. În schimb, cred că e bine că există subrubrica Regional (ştiri din teritoriu). E un lucru pe care nu-l găsim la alte posturi TV. Şi TRM ar putea să-şi facă un rating bun pe contul REGIONAL-ului, cu condiţia că va exploata această şansă. Cu o ştire în zi, şi aceea întâmplătoare şi foarte prozaică, pe care o putem găsi şi pe alte site-uri, prezenţa acestei subrubrici e mai puţin motivată. 

2. Este nemotivată (aşa cum apare) rubrica „Ultima oră” (prima pagină a site-ului) cu ştiri nu întotdeauna de ultima oră, de obicei chiar cu o vechime de 1-2 zile. 

3. Numărul, limbajul, varietatea, caracterul ştirilor  lasă de dorit – şi, iarăşi, comparativ cu alte canale  TV.  La „Ştirile zilei”, deseori găsim un produs mai puţin sintetizat ca gen de ştire, autorii recurg, de obicei, la o spoială superficială a unor comunicate de presă, acestea rămânând, până la urmă,  lungi, greoaie, neinteresante, pe alocuri confuze (exemplu - ziua de 8.02.2013).  O comparaţie cu acelaşi Pro-TV (în plan numeric, calitativ nici nu se discută) ne oferă următorul tablou: Politic: 7.02 - 6 ştiri (TRM) şi 24 Pro-TV; 8.02 – 6 TRM şi 19 Pro-TV; 9.02 – 1 TRM şi 16 Pro-TV; 10.02 – 0 TRM, 5 Pro-TV. Social: 7.02 – 5 şi, respectiv 13, 8.02, 6 şi, respectiv, 13, 9.02- 0 şi respectiv 14, 10.02 – 4 şi, respectiv, 7. Aceeaşi situaţie la Cultură, de 3 ori mai multe ştiri la Sport etc. 

4. Nu sunt contorizate vizitele (afişarea) nici la ştiri, nici la site, în ansamblu. E prea mic numărul de comentarii sau lipsesc cu desăvârşire în cazul unor emisiuni. Explicaţiile ar fi două: fie că site-ul e prost promovat, fie că nu este interesant. Necontorizarea face imposibilă evaluarea calităţii şi atractivităţii emisiunilor sau ştirilor. Este imposibilă stabilirea unui top al ştirilor şi emisiunilor, iar asta face imposibilă sau dificilă  determinarea predilecţiilor vizitatorilor sau a genului de ştiri sau emisiuni, preferate de ei. 

P.Grozavu
Monitorizarea site-ului  www.trm.md
Obiectivele monitorizării:

Elucidarea complexității paginii, operativitatea și principiile plasării produsului, contentul comparativ al paginilor TV, Radio și Știri multimedia.
Pagina de deschidere a site-ului este suficient de uşoară (neîncărcată), dar nu este respectat un echilibru între spaţiu şi informaţie. Trebuie să faci suficient scroll (să învârţi roata de la mouse) ca să ajungi până jos, iar ca să vezi pagina integral – trebuie s-o micşorezi până la 30%, respectiv textele devin ilizibile.

Header-ul cu cele cinci boxe de deschidere, de culori diferite: „Ultima oră”, „TV Moldova 1”, „Radio Moldova”, „Digest” şi „TELERADIO Moldova” – este unul prea mare şi ocupă prea mult spaţiu. Astfel, în dependenţă de mărimea ecranului calculatorului de pe care este accesat site-ul, cititorul poate  nu poate vizualiza torentul de ştiri de mai decât parțial.

Mai mult, boxele sunt inactive. La dimensiunea pe care o au, cele cinci boxe pot fi accesate doar făcând click pe textul din interiorul ei sau butonul „live”. Reieşind din astea şi mai ales pentru că ele dublează bara de mai sus cu „ŞTIRI”, „TV”, „RADIO”, „DIGEST” şi „TRM”, site-ul nu va pierde nimic dacă  le va înjumătăţi. Locul eliberat ar reveni ştirilor, iar cu asta accesibilitatea site-ului va fi mai mare.

Complexitatea structurii paginii:

Comparativ cu site-urile similare ale unor instituții media (www.protv.md; www.jurnal.tv) www.trm.md are o structură mai simplă. 

Este insuficientă publicitatea on-line, ceea ce afectează din capacitatea de competitivitate a acestuia pe piața respectivă, implicit neexploatarea resurselor de publicitate și marketing ale companiei. Comparativ cu www.protv.md, unde sunt postate 5 bannere de publicitate, dintre care 3 în program flash, la trm.md – trei, unul – flash.

Pagina de ştiri.  Sub aspect cantitativ, considerăm  suficient numărul de știri plasate aici.  Pagina TV are suficient video, dar arhiva emisiunilor reprezintă un tot întreg. Ar fi mai rezonabil dacă fiecărei emisiuni i-ar fi acordat un dreptunghi, accesându-l, să poţi vedea toate ediţiile deja din care să cauţi ediţia concretă a emisiunii. Căutarea în bara de sus la „Emisiuni”, deşi permite acest lucru, este la fel, complicată, pentru că făcând click se deschide o pagină cu patru coloane de denumiri ale emisiunilor, amplasate în ordine alfabetică, dar fără nicio reprezentare grafică.

Şi dacă la pagina TV nu e nici măcar un player cu video în prim-plan, atunci la pagina Radio nu e nici player radio decât doar, mai jos, „Ascultă on-line”.

În sensul unui feed-back pozitiv, lăudabile sunt plugin-urile pentru facebook, twitter, youtube, RSS şi Arhiva, atât pe sus fundalul paginii de deschidere şi a oricărei pagini accesate (chiar dacă un pic cam mat/slab vizibilă), cât şi în josul fiecărei ştiri. Unica obiecţie este că, cu un click pe butonul pentru facebook/twitter/youtube ajung pe pagina de facebook/twitter/youtube a Companiei IPNA „Teleradio-Moldova”, în timp ce făcând acelaşi click pe RSS şi/sau Arhivă, ajung pe o pagină internă a site-ului TRM. Adică, în timp ce primele trei fac conexiune cu alte site-uri, ultimele două rămân pe acelaşi site.

Sigur, ar fi de dorit ca pe site să nu fie pagini fantomă. Ori atunci când fac click pe boxa „Muzeu virtual”, cu aşteptarea de a vedea ceva vechi (ţinând cont de istoricul TRM), dar frumos ambalat şi însoţit de o melodie plăcută (ţinând cont că-i totuşi, un muzeu virtual), iar în schimbul realizării aşteptărilor unicul lucru văzut este textul cu majuscule şi un semn al exclamării : ÎN CURÎND! – dezamăgirea e pe măsură.

Rubrica Ultima oră din prima pagină conține 6  informații, inclusive 2-3 din ziua precedentă.  Informațiile sunt în mare întârziere. Comparativ cu alte site-uri, de exemplu, www.publika.tv, unde în primele ore ale dimineții sunt deja 6-7 știri din   ziua respectivă, pe trm.md dacă este una singură.

Bunăoară, în ziua de 11 februarie pe site-ul www.trm.md, rubrica Știri , orele 10:14, sunt plasate 2 știri din ziua respectivă, dintre care și știrea despre audierea lui Marian Lupu la Comisia parlamentară pe cazul Pădurea Domnească. Pentru comparație,  la www. publika,md- la aceeași oră -  8 știri, iar la 10:26 erau postate deja și declarațiile speakerului în cadrul comisiei. 

Gradul de intercativitate  

Pe ambele pagini - Radio și TV-este plasată rubrica Sondaj, care conține  întrebarea: Ce gen de emisiuni preferați?  

Care este cota de receptivitate? Cât de relevant pentru companie este această informare ?

Toate știrile plasate în bannerul Ştiri sunt însoțite de comentarii. Am constatata  că acestea sunt foarte puține . De regulă. câte 1 comentariu  la ştirile politice. 

Zilele de monitorizare: 6 , 24 și 31 ianuarie

6 ianuarie

Știri

Sunt postate 10 știri:

Internațional – 3 Cultură/știință – 4   Social-economic  -1

Tematica dominantă - cultură.

Operativitate: prima postare – 10:29; ultima -17:17.

Rubrica Radio

Pe site sunt plasate doar 2 emisiuni: “Teatrul la microfon” și “Povestea de seară”.

Referitor la cazul „Pădurea Domnească”, site-ul www.stirinonstop la ora 12:56 a postat prima știre despre acest caz, iar la 13:30- video  cu titlul „Procurorul general a omorât un om”.

La Teleradio-Moldova - primul reportaj a fost difuyat în cadrul ediţiei Mesager 19:00  din 6 ianuarie.

24 ianuarie

Rubrica Știri:

Total, plasate – 27 știri.

Politic – 1  Social – 9  Economic -5   Cultural 3

Predomină - tematica politică.

Pagina TV 

Plasate 12 emisiuni. Știrile de referință din ediția „Mesager” se conțin și în pagina Știri - lucru salutar și confirmă o strategie de comunicare cu public ul abordată de Companie.

 Radio

Sunt plasate 2 emisiuni:

1.Teatrul la microfon 

2. Radio Internațional (în 4 limbi)

Nu este selectată nici o ediție de știri sau dezbateri.

31 ianuarie

Pagina Știri:

Sunt plasate 18 știri. Construcția tematică:

Politic -6

Economic -4

Social-7

Cultural-1

Predomină - știrile social-econome.

De remarcat, cazul Pădurea Domnea că – în contextul relatat -  ține de domeniul politic și nu cel social.

Lipsesc, practic, comentariile vizitatorilor pe site. Găsim un singur comentariu la știrea despre starea sănătății președintelui.

Predomină tematica politică.
Prima postare -9:29; ultima – 15:24 (prea devreme).

Rubrica TV

Plasate 10 emisiuni. 

Constat, tangențial, erori de esență în crearea unor titluri  ce apar pe burtieră în cadrul emisiunilor. De exemplu, emisiunea „Moldova în direct” - Pensii pentru diaspora. Diaspora nu are nevoie de pensii. Este vorba despre emigranții de muncă. S-au confundat două noțiuni diferite.

Unele  știri relevante din buletinele informative nu se găsesc în rubrica Știri de pe site. De exemplu, știrea - la rubrica Pe scurt - despre includerea universităților din RM în topul celor mai bune universități din lume. 

În cadrul ediției  „Mesager”, din 31 ianuarie, în debutul ediției - reperele ediției - nu sunt incluse unele informații de rezonanță. Bunăoară, declarațiile SIS și audiența demnitarilor în cazul accidentului Pădurea Domnească, care fac parte din conținutul ediției.  Fenomenul poate fi atestat ca tehnică de manipulare, prin schimbarea topului de evenimente după importanță, adică crearea așa-numitei agenda-setting. 

Constatări și recomandări

Pentru a avea un număr mai mare de vizitatori pe site, care să fie apoi fidelizaţi prin diverse strategii şi astfel să se asigure un trafic zilnic semnificativ, este oportună plasarea  știrilor inedite , create din produsele Companiei, în special,  dezbaterile de la radio şi TV. O necesitate ar fi – din perspectiva strategiei de convergență – omogenizarea știrilor la TV, Radio, Multimedia. 

Compania trebuie sa pretindă la un anumit public pe site-ul web; să nu fie vorba de vizitatori care ajung acolo întâmplător şi nu acordă nici un fel de importanţă site-ului;
· Prea mult timp se stochează emisiunile pe pagina TV. De exemplu,edițiile  Mesager din 5-6 februarie sunt  păstrate în data de 8 februarie. Totodată, aceste ediții pot fi accesate și la rubrica Arhivă.

· Conţinut exclusiv. Acesta poate varia de la ştiri cu caracter exclusiv, interviuri cu realizatorii de programe, foto cu echipa de producţie, filmuleţe ce surprind momente hazlii din timpul activităţii etc. etc. Important este ca site-ul să aibă ceva, ce la televizor sau radio n-ar putea fi văzut, respectiv, auzit.

Publicitatea - prea puțină și amplasată prea jos pentru a fi vizibilă și a aduce bani.

De fortificat Rubrica Ultima oră, unde știrile retardează. De regulă, primele știri apar în jurul orei 11. Este prea târziu, în cazul în care  subdiviziunile Companiei lansează buletine de știri la orele  8, 9...

Aurelia Peru

